Diari Oficial de la Generalitat Valenciana


Sumari del DOGV 3872, del 07-11-2000 (2000/8783)

ORDRE d'11 d'octubre de 2000, de la Conselleria de Cultura i Educació, per la qual es crea la Secció d'Educació Secundària d'Aldaia.
------------------------------------------------------------------------------------------------------------------------------------

### Dades del document

Número de DOGV
:   3872

Data del DOGV
:   07-11-2000

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2000/8783


Data del document
:   11-10-2000

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * Aldaia
    * ensenyament secundari

ORDRE d'11 d'octubre de 2000, de la Conselleria de Cultura i Educació, per la qual es crea la Secció d'Educació Secundària d'Aldaia. [2000/X8783]
  
Els estudis de planificació educativa van preveure la creació d'un tercer institut d'Educació Secundària a la zona escolar VL59, identificat com a 46N00020.
  
Atenent estes previsions, l'Ajuntament d'Aldaia, en sessió del dia 17 de novembre de 1998 va cedir a la Generalitat Valenciana unes parcel·les a la partida de la Captiva que, sumades a la cedida per la Mancomunitat del Barri del Crist assoleixen una superfície total de 9.804 m2. Atés que esta parcel·la no és suficient, l'Ajuntament s'ha compromès a completar les cessions efectuades fins a assolir la superfície exigida pel Reial Decret 1.004/1991, de 14 de juny, pel qual s'estableixen els requisits mínims dels centres que impartisquen ensenyaments de Règim General no Universitari i en l'Ordre de 15 de maig de 1992, de la Conselleria de Cultura, Educació i Ciència, per la qual s'aproven els programes de necessitats per a la redacció de projectes de construcció de centres d'Educació Infantil, Educació Primària, Educació Infantil i Primària, Educació Secundària Obligatòria i Educació Secundària Completa de la Generalitat Valenciana, tot això en el marc de col·laboració establit en l'apartat tercer de la disposició addicional dèsset de la Llei Orgànica 1/1990, d'Ordenació General del Sistema Educatiu, i el Reial Decret 2.274/1993, de 22 de desembre, de Cooperació de les Corporacions Locals amb el Ministeri d'Educació i Ciència, d'aplicació supletòria en la Comunitat Valenciana.
  
La implantació progressiva dels ensenyaments i la no disponibilitat immediata de les instal·lacions definitives del centre docent aconsellen la creació d'una secció que escolaritze l'alumnat d'Educació Secundària, a l'empara del que s'estableix en la disposició addicional vuitena del Reglament Orgànic i Funcional dels Instituts d'Educació Secundària, aprovat pel Decret 234/1997, de 2 de setembre, del Govern Valencià, i l'Ordre de 31 de juliol de 1998, de la Conselleria de Cultura, Educació i Ciència, publicada en el Diari Oficial de la Generalitat Valenciana de 20 d'agost, per la qual es regulen les seccions dels instituts d'Educació Secundària.
  
La Direcció Territorial de Cultura i Educació de València ha efectuat proposta de creació d'una secció a Aldaia per a escolaritzar l'alumnat d'Educació Secundària Obligatòria de la zona.
  
En virtut d'això, i fent ús de les competències que m'atorga l'article 35 de la Llei 5/1983, de Govern Valencià,
  
ORDENE
  
Primer
  
Es crea, dependent de l'Institut d'Educació Secundària Salvador Gadea d'Aldaia, codi 77971099, el següent centre docent:
  
Província: València
  
Localitat: Aldaia-Barri del Crist
  
Denominació: Secció de l'Institut d'Educació Secundària Salvador Gadea
  
Codi: 61850414
  
Titular: Generalitat Valenciana
  
Adreça: carrer de Saragossa, s/n.
  
Composició: 11 unitats d'Educació Secundària Obligatòria
  
Capacitat: 330 llocs escolars d'Educació Secundària Obligatòria
  
Segon
  
1. El centre iniciarà les seues activitats el curs acadèmic 2000/2001.
  
2. El centre impartirà el programa d'educació bilingüe d'incorporació progressiva (PIP)
  
Tercer
  
El director territorial de Cultura i Educació de València nomenarà l'equip directiu del centre, conformement amb el que estableix l'Ordre de 31 de juliol de 1998, de la Conselleria de Cultura, Educació i Ciència, per la qual es regulen les seccions dels instituts d'Educació Secundària de la Comunitat Valenciana.
  
Quart
  
La Direcció General de Centres Docents determinarà i gestionarà els fons necessaris per a la posada en funcionament i manteniment del centre, així mateix el dotarà de l'equipament i material didàctic necessaris. A l'efecte, la Direcció Territorial de Cultura i Educació n'efectuarà l'oportuna i raonada proposta.
  
Quint
  
La Direcció General d'Ordenació i Innovació Educativa i Política Lingüística podrà modificar els programes d'educació bilingüe que s'implanten en esta ordre.
  
DISPOSICIÓ ADDICIONAL
  
El que s'estableix en esta disposició s'inscriurà en el Registre de Centres Docents de la Generalitat Valenciana.
  
DISPOSICIONS FINALS
  
Primera
  
S'autoritza les direccions generals de Personal, de Règim Econòmic i de Centres Docents perquè, en l'àmbit de les seues respectives competències, adopten les mesures necessàries per a l'aplicació i desenrotllament del que es disposa en la present ordre.
  
Segona
  
La present ordre entrarà en vigor el dia de la seua publicació en el Diari Oficial de la Generalitat Valenciana. Això no obstant, els seus efectes s'entenen referits al dia 1 de juliol de 2000.
  
València, 11 d'octubre de 2000
  
El conseller de Cultura i Educació,
  
MANUEL TARANCÓN FANDOS